

**MINISTERUL FINANŢELOR МИНИСТЕРСТВО ФИНАНСОВ** **AL REPUBLICII MOLDOVA** **РЕСПУБЛИКИ МОЛДОВА**

# O R D I N

**П Р И К А З**

*„ ” 2020* **or. Chişinău** nr.\_\_\_\_\_

**г. Кишинев**

|  |
| --- |
| ÎNREGISTRAT:  Ministerul Justiției  nr. de înregistrare \_\_\_\_\_\_  din \_\_\_\_\_\_\_\_\_\_\_\_\_ 2020  \_\_\_\_\_\_\_\_\_\_\_\_\_\_\_\_\_\_\_\_\_  Fadei NAGACEVSCHI |

***Cu privire la aprobarea Regulamentului privind***

***activitatea de audit intern pe bază de contract***

În vederea realizării prevederilor art.19 alin.(1) și art.29 lit.h) din Legea privind controlul financiar public intern nr.229/2010 (Republicată: Monitorul Oficial al Republicii Moldova, 2019, nr.86–92, art.140),

**ORDON:**

1. Se aprobă Regulamentul privind activitatea de audit intern pe bază de contract (se anexează).
2. Prezentul ordin intră în vigoare la data publicării în Monitorul Oficial.

**Viceprim-ministru,**

**Ministru al Finanțelor Serghei PUȘCUȚA**

Aprobat prin Ordinul ministrului finanţelor

nr. \_\_\_ din \_\_\_\_\_\_\_\_\_\_\_\_\_\_\_2020

**REGULAMENT**

**privind activitatea de audit intern pe bază de contract**

**Secțiunea 1**

**Dispoziții generale**

**1.** Regulamentul privind activitatea de audit intern pe bază de contract (în continuare, Regulament) are ca scop stabilirea cadrului general de organizare și desfășurare a activității de audit intern în entitățile publice pe bază de contract.

**2.** Prevederile Regulamentului se aplică entităților publice, care nu dispun de subdiviziune de audit intern proprie în structura organizatorică a acestora, nu se află în subordinea unui organ central de specialitate a administrației publice sau a unei autorități a administrației publice locale de nivelul al doilea și nu au statut de entități publice partenere pentru a desfășura activitatea de audit intern prin asociere.

**3.** Prevederile Regulamentului nu se aplică ministerelor, Casei Naționale de Asigurări Sociale, Companiei Naționale de Asigurări în Medicină și autorităților administrației publice locale de nivelul al doilea, aceste entități fiind obligate să instituie în structura sa organizatorică subdiviziune de audit intern, în conformitate cu prevederile Legii nr.229 / 2010 privind controlul financiar public intern.

**4.** În sensul prezentului Regulament se utilizează următoarele noțiuni:

*Beneficiar* – entitatea menționată în pct.2, care contractează servicii de audit intern în baza contractului de prestări servicii;

*Contract de prestare servicii de audit intern* – acord încheiat ca urmare a înțelegerii între prestator și beneficiar, pentru crearea, modificarea sau stingerea unor drepturi și obligații în relațiile dintre ele cu privire la efectuarea auditului intern;

*Persoană fizică* – formă organizatorică de întreprinzător individual, cu statut de persoană fizică, stabilită potrivit legislaţiei;

*Prestator* – persoana juridică sau persoană fizică înregistrată de către Ministerul Finanțelor în Registrul prestatorilor serviciilor de audit intern în sectorul public pe bază de contract, care dispune de competențe necesare în vederea desfășurării activității de audit intern.

**5.** Prestarea serviciilor de audit intern pe bază de contract se efectuează cu asigurarea respectării principiilor fundamentale ale activității de audit intern în sectorul public și în conformitate cu Standardele profesionale de audit intern.

**Secțiunea a 2-a**

**Organizarea și desfășurarea activității de audit intern pe bază de contract**

**6.** Activitatea de audit intern pe bază de contract se efectuează de către Prestator, contractat de către Beneficiar în condițiile prezentului Regulament.

**7.** Activitatea de audit intern pe bază de contract se desfășoară în conformitate cu prevederilor Legii nr.229/2010 privind controlul financiar public intern și cadrului normativ secundar în domeniu.

**8.** Beneficiarul estimează costurile necesare contractării serviciilor de audit intern şi prevede aceste cheltuieli în bugetul propriu.

**9.** Pentru exercitarea activității de audit intern pe bază de contract în sectorul public, persoanele juridice și / sau persoanele fizice se înregistrează în calitate de Prestator, de către Ministerul Finanțelor, în Registrul prestatorilor serviciilor de audit intern în sectorul public pe bază de contract.

**10.** Pentru a fi înregistrat în calitate de Prestator, solicitantul trebuie să corespundă următoarelor criterii:

a) este persoană juridică sau persoană fizică înregistrată în Registrul de stat al persoanelor juridice și al întreprinzătorilor individuali;

b) genul principal de activitate prevede posibilitatea prestării serviciilor de audit intern în sectorul public;

c) nu are restanțe privind achitarea impozitelor, taxelor, contribuțiilor și primelor la bugetul public național;

d) are capacitatea de a angaja / contracta 2 specialiști, care dețin experiență de cel puțin 3 ani în domeniul auditului intern, contabilitate, economie, finanţe publice, tehnologii informaţionale, drept sau audit extern;

e) cel puțin un auditor intern angajat / contractat deține Certificat de calificare profesională, eliberat de către Ministerul Finanţelor sau Certificat de calificare cu recunoaștere internațională în domeniul auditului intern.

**11.** Pentru a fi înregistrat în calitate de Prestator, solicitantul depune, în scris, o cerere către Ministerul Finanțelor, însoțită de următoarele acte confirmative:

a) copia extrasului din Registrul de stat al persoanelor juridice și al întreprinzătorilor individuali;

b) copia documentului de constituire care confirmă posibilitatea / dreptul practicării activităţii de audit intern;

c) copiile documentelor care confirmă angajarea / contractarea specialiștilor în vederea antrenării în activitatea de audit intern;

d) copia Certificatului de calificare profesională, eliberat de către Ministerul Finanţelor, după caz, copia Certificatului de calificare cu recunoaștere internațională în domeniul auditului intern, deținute de către auditorii interni angajați;

e) copia documentului care confirmă lipsa datoriilor privind achitarea impozitelor, taxelor, contribuțiilor și primelor la bugetul public național;

f) declarație pe propria răspundere privind lipsa sancțiunilor aplicate ca urmare a comiterii cu intenție a unei infracțiuni.

**12.** Examinarea cererii cu privire la înregistrarea în calitate de Prestator și emiterea deciziei aferente se asigură de către Consiliul controlului financiar public intern pe lîngă Ministerul Finanțelor, în termen de 30 de zile de la data recepționării cererii.

**13.** Consiliul controlului financiar public intern are dreptul să solicite informații suplimentare privind activitatea solicitantului.

**14.** În cazul în care setul de documente, anexat la cerere este incomplet sau informaţiile prezentate sunt insuficiente pentru luarea deciziei conform criteriilor stabilite la pct.10, termenul de emitere a deciziei poate fi prelungit pentru o perioadă de 10 zile, cu informarea solicitantului.

**15.** Decizia emisă de Consiliul controlului financiar public intern este comunicată în scris solicitantului în termen de 7 zile din data emiterii.

**16.** Decizia cu privire la refuzul înregistrării în calitate de Prestator reflectă deficiențele constatate și argumentele formulate.

**17.** Înregistrarea în calitate de Prestator se refuză în cazul:

a) prezentării unor informații eronate sau incomplete;

b) necorespunderii solicitantului cu unul din criteriile stabilite în pct.10.

**18.** Solicitantul care nu a fost înregistrat în calitate de Prestator este în drept să depună cerere repetată după remedierea deficiențelor care au stat la baza refuzului de înregistrare.

**19.** Verificarea respectării criteriilor de înregistrare specificate la pct.10 lit. d) și lit. e), precum și respectarea menținerii acestora după începerea activității de audit intern pe bază de contract, este de competența Ministerului Finanțelor.

**Secțiunea a 3-a**

**Registrul prestatorilor serviciilor de audit intern în sectorul public pe bază de contract**

**20.** Ministerul Finanţelor întocmește şi ține Registrul prestatorilor serviciilor de audit intern în sectorul public pe bază de contract (în continuare, Registru).

**21.**Registrul se ține în format electronic, se plasează pe pagina web oficială a Ministerului Finanțelor, precum și se publică în Monitorul Oficial al Republicii Moldova.

**22.** Registrul conține următoarele informații:

a) numărul de ordine al înscrierii;

b) data înregistrării;

c) numărul individual al Prestatorului;

d) denumirea;

e) codul fiscal;

f) persoana de contact;

g) sediul, numărul de telefon;

h) date privind suspendarea și reluarea activității de audit intern a Prestatorului;

i) date privind radierea Prestatorului din Registru.

**23.** În cazul modificării unor date, Prestatorul este obligat să informeze, în scris, Ministerul Finanțelor, în termen de 10 zile de la data modificării, anexînd copiile documentelor confirmative.

**Secțiunea a 4-a**

**Contractul de prestare servicii de audit intern**

**24.** Formatul standard minim al Contractului de prestare servicii de audit intern în sectorul public (în continuare, Contract) este prevăzut conform modelului din anexa nr.1.

**25.** Contractul se încheie în formă scrisă și este un acord bilateral de voință cu titlu oneros, prin care Prestatorul se obligă să ofere servicii, iar Beneficiarul se obligă să achite contravaloarea acestora.

**26.** Obiectul Contractului constituie acordarea consultanţei şi / sau furnizarea asigurării obiective privind eficacitatea sistemului de control intern managerial al Beneficiarului și oferirea recomandărilor pentru perfecţionarea acestuia.

**27.** Auditarea proceselor cu risc sporit din domeniile financiar-contabil, achiziții publice, administrare a activelor și tehnologii informaționale vor reprezenta prioritatea de bază a Beneficiarului la încheierea Contractului.

**28.** Beneficiarul este obligat să selecteze, pentru semnarea Contractului, doar Prestatorul înregistrat în modul stabilit în Registrul plasat pe pagina web a Ministerului Finanțelor, aplicînd procedura de achiziții în conformitate cu prevederile cadrului normativ în domeniul achizițiilor publice.

**29.** O copie a Contractului încheiat se transmite de către Prestator Ministerului Finanțelor, în termen de 7 de zile de la semnare.

**30.** Valoarea Contractului se stabilește în lei moldovenești, inclusiv TVA și poate include următoarele:

a) cheltuielile aferente remunerării muncii personalului antrenat în realizarea misiunilor de audit intern;

b) cheltuielile privind obligaţiile către bugetul public național, rezultate în urma acordării drepturilor salariale;

c) cheltuielile de deplasare a personalului antrenat în realizarea misiunilor de audit intern;

d) cheltuielile logistice, legate de organizarea și desfășurarea misiunii de audit intern;

e) cheltuielile privind dezvoltarea profesională continuă a personalului antrenat în activitatea de audit intern.

**31.** Valoarea totală a Contractului nu va depăși costul anual de întreținere a unei subdiviziuni de audit intern constituite dintr-o unitate de personal, cu drepturile salariale stabilite conform principiilor, regulilor și procedurilor sistemului unitar de salarizare în sectorul bugetar și în raport cu ierarhia funcțiilor din cadrul entității publice.

**32.** Relațiile contractuale între Prestator și personalul angajat/antrenat în activitatea de audit intern nu intră în domeniul de aplicare a prezentului Regulament.

**33.** Încetarea prestării serviciilor de audit intern pe bază de contract se produce la termenul prevăzut în Contract.

**34.** Încetarea Contractului înainte de termen poate avea loc:

a) cu acordul părților pe baza unor motive obiective, precum încetarea activității Prestatorului sau reorganizarea Beneficiarului;

b) unilateral, ca urmare a încălcării obligațiilor ce revin uneia dintre părți;

c) în cazul suspendării activității de audit intern a Prestatorului.

**Secţiunea a 5-a**

**Asigurarea calităţii activității de audit intern**

**35.** Evaluarea externă a calității activității de audit intern desfășurată de către Prestator se efectuează de către Ministerul Finanțelor, cel puțin o dată la 5 ani.

**36.** Modul de efectuare a evaluării externe este stabilit în Regulamentul privind evaluarea calității activității de audit intern, aprobat prin Hotărîrea Guvernului nr.617/2019.

**37.** Evaluarea externă poate fi inițiată în baza evaluării factorilor de risc, precum și la solicitarea argumentată a Beneficiarului.

**Secţiunea a 6-a**

**Suspendarea calității de Prestator**

**38.** Calitatea de Prestator se suspendă pe o perioadă de la 1 la 3 ani, în baza deciziei Consiliului controlului financiar public intern, în următoarele situații:

a) neconformitatea activității de audit intern a Prestatorului, constatată în rezultatul evaluării externe a calității;

b) neîntreprinderea măsurilor de remediere a lacunelor și de îmbunătățire a activității de audit intern, care a fost constatată ca fiind parțial conformă în rezultatul evaluării calității și monitorizării acțiunilor ulterioare;

c) neprezentarea către Ministerul Finanțelor sau nerespectarea termenelor de prezentarea a informațiilor și rapoartelor prevăzute de Legea nr.229/2010 privind controlul financiar public intern și cadrul normativ secundar în domeniu;

d) încălcarea cerințelor de pregătire profesională continuă a personalului antrenat în activitatea de audit intern.

**39.** La suspendarea calității de Prestator se ține cont de gravitatea deficiențelor și neconformităților, de circumstanțele în care acestea au fost admise, inclusiv de existența unor neconformități similare anterioare.

**40.** Prestatorul are dreptul să prezinte explicații, documente sau probe în privința deficiențelor și neconformităților constatate și aflate în curs de examinare de către Ministerul Finanțelor.

**41.** Decizia Consiliului controlului financiar public intern privind suspendarea calității de Prestator poate fi contestată în procedură de contencios administrativ.

**42.** Decizia Consiliului controlului financiar public intern privind suspendarea calității de Prestator se aduce la cunoștința acestuia și este executorie din data emiterii.

**Secțiunea a 7-a**

**Drepturi și obligații în auditul intern pe bază de contract**

**43.** Părțile implicate în procesul de asigurare a funcției de audit intern pe bază de contract sînt:

a) Consiliul controlului financiar public intern;

b) Ministerul Finanţelor;

c) Beneficiarul;

d) Prestatorul.

**44.** Consiliul controlului financiar public intern îndeplinește următoarele atribuții:

a) examinează cererile cu privire la înregistrarea în calitate de Prestator;

b) emite decizii cu privire la înregistrarea / refuzul înregistrării în calitate de Prestator;

c) emite decizii cu privire la suspendarea calității de Prestator.

**45.** Ministerul Finanțelor îndeplinește următoarele atribuții:

a) elaborează și actualizează formatul standard al Contractului;

b) asigură îndrumarea necesară Beneficiarilor pentru încheierea contractelor şi oferă suport în realizarea acestora;

c) duce evidența Contractelor și ține Registrul Prestatorilor;

d) asigură asistență metodologică auditorilor interni care desfășoară activitate de audit intern pe bază de contract;

e) efectuează evaluarea externă a calității activității de audit intern pe bază de contract.

**46.** Beneficiarul are dreptul:

a) să solicite misiuni de audit intern de asigurare și de consiliere, și desfășurarea acestora în ordinea priorității;

b) să solicite misiuni ad-hoc de audit intern, în funcție de resursele financiare disponibile;

c) să beneficieze de funcția de audit intern pe bază de contract, în conformitate cu prevederile Contractului încheiat;

d) să primească de la Prestator o copie a Planului și a Programului misiunii de audit intern, precum și alte informaţii privind mersul desfășurării misiunilor de audit intern;

e) să primească un proiect de Raport și un Raport final de audit la finele fiecărei misiuni de audit intern;

f) să primească dosarul misiunii de audit intern, în format electronic și pe suport de hîrtie;

g) să fie unicul beneficiar al informațiilor colectate, analizate și prelucrate, precum și al documentelor elaborate pe perioada desfășurării misiunii de audit intern.

**47.** Beneficiarul are obligația:

a) să încheie Contracte în condițiile legislației, prezentului Regulament și doar cu un singur Prestator;

b) să asigure condițiile necesare Prestatorului pentru buna desfășurare a activității de audit intern;

c) să numească o persoană responsabilă de relaţiile cu Prestatorul în contextul realizării contractului;

d) să furnizeze date, informaţii şi copii ale documentelor, solicitate de Prestator, necesare planificării şi realizării misiunilor de audit intern;

e) să asigure accesul Prestatorului la date, informaţii, documente și persoane, în vederea realizării misiunii de audit intern;

f) să implementeze, în baza unui Plan de acțiuni, recomandările de audit oferite în rezultatul misiunilor de audit desfășurate în cadrul entității;

g) să achite contravaloarea serviciilor de audit intern de care a beneficiat;

h) să răspundă unilateral pentru pierderile, costurile sau cheltuielile determinate ca rezultat al erorilor, fraudelor sau faptelor corupționale identificate sau suspectate în cadrul misiunii de audit intern.

**48.** Prestatorul are dreptul:

a) să presteze servicii de audit intern pe bază de contract mai multor Beneficieri concomitent;

b) să dispună de condițiile necesare, accesul la date, informaţii, documente și persoane, pentru buna desfășurare a activității de audit intern;

c) să desfășoare activitatea de audit intern atît la sediul propriu, cît şi la sediul Beneficiarului;

d) să stabilească de comun cu Beneficiarul durata activităților și misiunilor de audit intern desfășurate;

e) să emită recomandări de audit doar cu privire la aria de acoperire a misiunii de audit intern desfășurate.

**49.** Prestatorul are obligația:

a) să desfășoare activitatea de audit intern conform prevederilor contractuale, Legii nr.229/2010 privind controlul financiar public intern și cadrului normativ secundar în domeniu, cu privire la toate etapele activității de audit intern;

b) să elaboreze și să prezinte Beneficiarului pentru coordonare Planul și programul de lucru al misiunii de audit intern;

c) să asigure comunicarea rezultatelor misiunii de audit intern, inclusiv să furnizeze Beneficiarului un proiect de Raport și un Raport final de audit la finele fiecărei misiuni de audit intern;

d) să transmită Beneficiarului dosarul misiunii de audit intern, în format electronic și pe suport de hîrtie, autentificat în modul corespunzător;

e) să asigure formarea echipei de audit din minim doi auditori interni cu competențele necesare pentru desfășurarea activității de audit intern și dotarea acestora cu echipament, materiale și alte resurse necesare realizării obiectivelor misiunii de audit;

f) să participe la ședințe cu conducerea Beneficiarului;

g) să respecte programul de lucru al Beneficiarului;

h) să păstreze confidențialitatea informaţiilor, datelor, faptelor și documentelor care se referă la activitatea Beneficiarului, inclusiv după încetarea Contractului;

i) să informeze în scris conducerea Beneficiarului sau, după caz, organele de drept competente, privind descoperirea unor indicii de potenţiale fraude şi corupţie;

j) să asigure dezvoltarea profesională a personalului antrenat în activitatea de audit intern;

k) să transmită către Ministerul Finanţelor o copie a Contractului în termen de 7 zile de la semnare;

l) să pună la dispoziția organelor abilitate, la cerere și în conformitate cu prevederile legale în vigoare, toate informațiile de care dispun la acel moment.

m) să asigure îmbunătățirea continuă a calității activității de audit intern;

n) să elaboreze și să prezinte Raportul anual privind activitatea de audit intern în forma și termenele stabilite de Ministerul Finanțelor.

*Anexa nr.1 la Regulamentul privind activitatea de*

*audit intern pe bază de contract*

**Contract № \_\_**

**de prestare a serviciilor de audit intern**

„\_\_\_\_”\_\_\_\_\_\_\_\_\_\_\_\_\_20\_\_ mun. / orașul \_\_\_\_\_\_\_\_\_\_\_\_\_

**I. Părţile contractante**

|  |  |
| --- | --- |
| ***Prestatorul de servicii*** | ***Autoritatea contractantă*** |
| Entitatea \_\_\_\_\_\_\_\_\_\_\_\_\_\_\_\_\_\_, în persoana Administratorului \_\_\_\_\_\_\_\_\_\_\_\_\_\_\_\_\_\_, care acţionează în baza statutului / procurii / mandatului, IDNO \_\_\_\_\_\_\_\_\_\_\_\_\_\_\_\_\_\_, în calitate de *Prestator*, pe de o parte | Entitatea \_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_, avînd funcţia de \_\_\_\_\_\_\_\_\_\_\_\_\_\_\_, IDNO \_\_\_\_\_\_\_\_\_\_\_\_\_\_\_\_, în calitate de *Beneficiar*, pe de altă parte, |

ambii denumiți în continuare *Părți*, au convenit sa încheie prezentul contract, cu privire la următoarele:

**II. Obiectul contractului**

**2.1.** Obiectul contractului îl constituie obligația de prestare de către Prestator Beneficiarului a serviciilor de audit intern (în continuare, *Servicii*) conform anexei nr.1 la prezentul contract (în continuare, *Specificații tehnice*) și obligația Beneficiarului de a recepționa serviciile prestate şi de a plăti Prestatorului retribuția convenită, conform anexei nr.2 la prezentul contract (în continuare, *Specificație de preț*).

**III. Condiții și termeni de prestare a Serviciilor**

**3.1.** Termenul de executare a serviciilor indicate în pct.2.1. constituie \_\_\_ luni, de la data semnării.

**3.2.** Prezentul contract este valabil pînă la data de \_\_\_\_\_\_\_\_\_\_\_\_\_.

**3.3.** Documentația de însoțire a Serviciilor include *Factura*. Originalele documentelor se vor prezenta Beneficiarului cel târziu la momentul prestării serviciilor. Prestarea serviciilor se consideră încheiată în momentul în care sunt prezentate aceste documente.

**3.4.** Serviciile vor corespunde cantitativ și calitativ Specificațiilor tehnice.

**IV. Prețul contractului**

**4.1.** Preţul serviciilor efectuate de Prestator este în valoare de \_\_\_\_\_\_\_\_\_\_\_\_\_\_ lei moldovenești (suma în litere), inclusiv TVA.

**4.2.** Plata prețului serviciilor se efectuează integral / în rate la data de:

a) \_\_\_\_\_\_\_\_\_\_\_\_\_\_ suma de \_\_\_\_\_\_\_\_\_\_\_\_\_\_ lei moldovenești (suma în litere),

b) \_\_\_\_\_\_\_\_\_\_\_\_\_\_ suma de \_\_\_\_\_\_\_\_\_\_\_\_\_\_ lei moldovenești (suma în litere).

**4.3.** Metoda şi condiţiile de plată de către Beneficiar vor fi: în decurs de 30 zile din data prezentării facturii și semnării *Actului de predare-primire a serviciilor*, conform anexei nr.3 la prezentul contract.

**4.4.** Plata / Plăţile se vor efectua prin transfer bancar pe contul de decontare al Prestatorului indicat în prezentul contract.

**V. Drepturi și obligații**

**5.1.** Beneficiarul are dreptul:

a) să solicite misiuni de audit intern de asigurare și de consiliere, și desfășurarea acestora în ordinea priorității;

b) să solicite misiuni ad-hoc de audit intern, în funcție de resursele financiare disponibile;

c) să beneficieze de funcția de audit intern pe bază de contract, în conformitate cu prevederile prezentului Contract;

d) să primească de la Prestator o copie a Planului și a Programului misiunii de audit intern, precum și alte informaţii privind mersul desfășurării misiunilor de audit intern;

e) să primească un proiect de Raport și un Raport final de audit la finele fiecărei misiuni de audit intern;

f) să primească dosarul misiunii de audit intern, în format electronic și pe suport de hîrtie;

g) să fie unicul beneficiar al informațiilor colectate, analizate și prelucrate, precum și al documentelor elaborate pe perioada desfășurării misiunii de audit intern.

**5.2.** Beneficiarul are obligația:

a) să asigure condițiile necesare Prestatorului pentru buna desfășurare a activității de audit intern;

b) să numească o persoană responsabilă de relaţiile cu Prestatorul în contextul realizării contractului;

c) să furnizeze date, informaţii şi copii ale documentelor, solicitate de Prestator, necesare planificării şi realizării misiunilor de audit intern;

d) să asigure accesul Prestatorului la date, informaţii, documente și persoane, în vederea realizării misiunii de audit intern;

e) să implementeze, în baza unui Plan de acțiuni, recomandările de audit oferite în rezultatul misiunilor de audit desfășurate în cadrul entității;

f) să achite contravaloarea serviciilor de audit intern de care a beneficiat;

g) să răspundă unilateral pentru pierderile, costurile sau cheltuielile determinate ca rezultat al erorilor, fraudelor sau faptelor corupționale identificate sau suspectate în cadrul misiunii de audit intern.

**5.3.** Prestatorul are dreptul:

a) să dispună de condițiile necesare, accesul la date, informaţii, documente și persoane, pentru buna desfășurare a activității de audit intern;

b) să desfășoare activitatea de audit intern atît la sediul propriu, cît şi la sediul Beneficiarului;

c) să stabilească de comun cu Beneficiarul durata activităților și misiunilor de audit intern desfășurate;

d) să emită recomandări de audit doar cu privire la aria de acoperire a misiunii de audit intern desfășurate.

**5.4.** Prestatorul are obligația:

a) să desfășoare activitatea de audit intern conform prevederilor contractuale, Legii nr.229/2010 privind controlul financiar public intern și cadrului normativ secundar în domeniu, cu privire la toate etapele activității de audit intern;

b) să elaboreze și să prezinte Beneficiarului pentru coordonare Planul și programul de lucru al misiunii de audit intern;

c) să asigure comunicarea rezultatelor misiunii de audit intern, inclusiv să furnizeze Beneficiarului un proiect de Raport și un Raport final de audit la finele fiecărei misiuni de audit intern;

d) să transmită Beneficiarului dosarul misiunii de audit intern, în format electronic și pe suport de hîrtie, autentificat în modul corespunzător;

c) să asigure formarea echipei de audit din minim doi auditori interni cu competențele necesare pentru desfășurarea activității de audit intern și dotarea acestora cu echipament, materiale și alte resurse necesare realizării obiectivelor misiunii de audit;

d) să participe la ședințe cu conducerea Beneficiarului;

e) să respecte programul de lucru al Beneficiarului;

f) să păstreze confidențialitatea informaţiilor, datelor, faptelor și documentelor care se referă la activitatea Beneficiarului, inclusiv după încetarea Contractului;

g) să informeze în scris conducerea Beneficiarului sau, după caz, organele de drept competente, privind descoperirea unor indicii de potenţiale fraude şi corupţie;

h) să asigure dezvoltarea profesională a personalului antrenat în activitatea de audit intern;

i) să transmită către Ministerul Finanţelor o copie a Contractului în termen de 7 zile de la semnare;

j) să pună la dispoziția organelor abilitate, la cerere și în conformitate cu prevederile legale în vigoare, toate informațiile de care dispun la acel moment.

k) să asigure îmbunătățirea continuă a calității activității de audit intern;

l) să elaboreze și să prezinte Raportul anual privind activitatea de audit intern în forma și termenele stabilite de Ministerul Finanțelor.

**VI. Reclamații**

**6.1.** Reclamaţiile privind cantitatea Serviciilor prestate sunt înaintate Prestatorului de către Beneficiar la momentul recepţionării lor, fiind confirmate printr-un act întocmit în comun cu reprezentantul Prestatorului.

**6.2.** Pretenţiile privind calitatea Serviciilor prestate sunt înaintate Prestatorului de către Beneficiar în termen de 3 zile lucrătoare de la depistarea deficiențelor de calitate.

**6.3.** Prestatorul este obligat să examineze pretenţiile înaintate în termen de 3 zile lucrătoare de la data primirii acestora şi să comunice Beneficiarului despre decizia luată.

**6.4.** În caz de recunoaştere a pretenţiilor, Prestatorul este obligat, în termen de 3 zile, să presteze suplimentar Beneficiarului cantitatea neprestată de servicii, iar în caz de constatare a calităţii necorespunzătoare – să le substituie sau să le corecteze în conformitate cu cerinţele contractului.

**6.5.** Prestatorul poartă răspundere pentru calitatea Serviciilor în limitele stabilite, inclusiv pentru viciile ascunse.

**6.6.** În cazul devierii de la calitatea confirmată prin certificatul de calitate întocmit de organizaţia independentă neutră sau autorizată în acest sens, cheltuielile pentru întîrziere sunt suportate de Prestator.

**VII. Penalități**

**7.1.** În cazul în care plățile nu sunt efectuate la termenele stabilite se percepe o penalitate de 0.01% pe fiecare zi de întîrziere dar nu mai mult de 10% din valoarea contractului. În cazul în care s-a atins pragul de 10%, Prestatorul poate rezilia unilateral contractul prin notificarea Beneficiarului, fără nicio altă obligație.

**VIII. Modificarea contractului**

**8.1.** În cazul în care în procesul de executare a prezentului contract apar circumstanțe care lezează interesele comerciale legitime ale părților şi care nu au putut fi prevăzute la data încheierii acestuia, părțile au dreptul să convină asupra modificării clauzelor contractului.

**8.2.** Prezentul contract se poate modifica numai cu acordul părților prin acord adițional semnat în condițiile legii. Acordul adițional constituie parte integrantă a acestui contract.

**8.3.** Contractul poate fi prelungit o singură dată.

**IX. Confidențialitate**

**9.1.** Prestatorul păstrează confidențialitatea informaţiilor, datelor, faptelor și documentelor care se referă la activitatea Beneficiatului supusă auditului intern.

**9.2.** Părțile convin asupra respectării reciproce a confidenţialităţii în desfășurarea activităţii de audit intern şi în raportarea rezultatelor acesteia.

**9.3.** Divulgarea informaţiilor, datelor, faptelor sau documentelor care pot aduce prejudicii Beneficiarului se sancționează potrivit legislației.

**9.4.** Regimul de confidenţialitate în cazul operării cu informaţia încredinţată sau care a devenit cunoscută părţilor în procesul de executare a prezentului contract trebuie să asigure securitatea păstrării, prelucrării şi transmisiei informaţiei confidenţiale.

**9.5.** Părţile asigură securitatea informaţiei confidenţiale la depozitare, prelucrare şi transmitere prin canalele de comunicaţii gestionate de părţi.

**X. Protecția datelor cu caracter personal**

**10.1.** Părțile, în procesul de executare a prezentului contract, nu vor divulga date cu caracter personal ale angajaților acestora și nu vor oferi acces la aceste date terților, fără acordul în scris al persoanelor vizate, cu excepția cînd o asemenea divulgare este cerută de lege. Această obligație va fi valabilă şi după încetarea prezentului contract pe termenul nu mai mic de 2 ani după expirarea lui.

**10.2.** Părțile se obligă, pe durata prezentului contract și pe termenul nu mai mic de 2 ani, să ia măsurile tehnice şi organizatorice pentru protejarea datelor cu caracter personal ale angajaților celeilalte părți, accesate sau prelucrate de către angajații săi, de acces sau prelucrare neautorizată sau ilegală şi de pierdere/distrugere sau deteriorare, precum și să întreprindă toate acţiunile rezonabile pentru a asigura caracterul de încredere a personalului său care va avea acces la asemenea date prelucrate în cadrul executării obligațiilor de serviciu.

**10.3.** O parte se obligă să anunțe imediat (în cel mult 24 ore de la depistare) cealaltă parte în cazul oricăror evenimente / incidente care afectează sau pot afecta securitatea datelor cu caracter personal ale angajaților acestuia.

**XI. Drepturi de proprietate intelectuală**

**11.1.** Prestatorul are obligaţia să despăgubească Beneficiarul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu Serviciile achiziționate, şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Specificațiilor tehnice întocmite de către Beneficiar.

**XII. Forța majoră şi litigii**

**12.1.** Părțile contractante nu răspund de executarea necorespunzătoare sau neexecutarea obligațiilor asumate, dacă acestea se datorează unei cauze de forță majoră.

**12.2.** Partea care invocă forța majoră informează cealaltă parte, în termen de 3 zile, despre producerea evenimentului şi ia toate măsurile necesare în vederea reducerii consecinţelor acestuia.

**12.3.** Orice neînțelegere, care decurge din interpretarea sau din executarea prezentului contract se soluționează pe cale amiabilă.

**12.4.** În cazul în care soluționarea neînțelegerii pe cale amiabilă nu este posibilă, litigiul va fi soluţionat de către instanţele competente.

**XIII. Dispoziții finale**

**13.1.** În cazul în care o prevedere a prezentului contract este sau devine, în întregime sau parțial, nulă sau în cazul în care prezentul contract nu reușește să acopere un anumit aspect, validitatea celorlalte prevederi nu va fi afectată. Părțile vor înlocui prevederea nulă, cu una validă, care să reflecte cel mai bine scopul prevederii devenite nule.

**13.2.** Prezentul contract include următoarele documente care vor fi considerate părţi componente şi integrante ale acestuia:

a) anexa nr.1. Specificații tehnice;

b) anexa nr.2. Specificația de preț;

c) anexa nr.3. Act de predare-primire a serviciilor prestate.

**13.3.** Toate anexele la prezentul contract sunt parte integrantă a acestuia. Oricare şi toţi termenii din anexe vor avea înțelesul atribuit acestora conform prezentului contract şi / sau conform textului anexei propriu-zise. Oricare şi toate referinţele din anexe la contract trebuie înțelese ca referinţă la prezentul contract. În cazul divergenţelor dintre textul contractului și oricare dintre anexele la acesta, textul contractului va prevala şi va guverna raporturile dintre părţi, cu excepţia cînd părţile vor conveni altfel de comun acord în scris.

**13.4.** Orice modificare şi completare la prezentul contract sunt valabile numai în cazul când acestea au fost făcute în scris prin acord adițional, semnat de către reprezentanţii împuterniciţi ai părţilor.

**13.5.** Prezentul contract reprezintă înţelegerea deplină între părţi şi înlocuieşte toate declaraţiile, notificările, înţelegerile şi acordurile între părţi, anterioare sau actuale, scrise sau verbale, cu privire la obiectul prezentului contract, în măsura în care astfel de declaraţii, notificări, înţelegeri sau acorduri nu corespund sau contravin prevederilor prezentului contract.

**13.6.** Nici una dintre părţi nu are dreptul să transmită obligaţiile şi drepturile sale stipulate în prezentul contract unor terțe persoane fără acordul în scris al celeilalte părţi.

**13.7.** Prezentul contract intră în vigoare la data semnării lui de către părți şi este valabil pînă la \_\_\_\_\_\_\_\_\_\_\_\_\_\_\_\_\_\_\_.

**13.8.** Prezentul contract conține un număr de \_\_\_ pagini și a fost încheiat în două exemplare, cîte unul pentru fiecare parte contractantă.

**XIV. Rechizitele părților**

|  |  |
| --- | --- |
| ***Prestatorul de servicii*** | ***Autoritatea contractantă*** |
| Entitatea \_\_\_\_\_\_\_\_\_\_\_\_\_\_\_\_\_\_  Adresa \_\_\_\_\_\_\_\_\_\_\_\_\_\_\_\_\_\_  Telefon \_\_\_\_\_\_\_\_\_\_\_\_\_\_\_\_\_\_  Email \_\_\_\_\_\_\_\_\_\_\_\_\_\_\_\_\_\_  IDNO \_\_\_\_\_\_\_\_\_\_\_\_\_\_\_\_\_\_  Bancă \_\_\_\_\_\_\_\_\_\_\_\_\_\_\_\_\_\_  Cont bancar \_\_\_\_\_\_\_\_\_\_\_\_\_\_\_\_\_\_  Codul băncii \_\_\_\_\_\_\_\_\_\_\_\_\_\_\_\_\_\_ | Entitatea \_\_\_\_\_\_\_\_\_\_\_\_\_\_\_\_\_\_  Adresa \_\_\_\_\_\_\_\_\_\_\_\_\_\_\_\_\_\_  Telefon \_\_\_\_\_\_\_\_\_\_\_\_\_\_\_\_\_\_  Email \_\_\_\_\_\_\_\_\_\_\_\_\_\_\_\_\_\_  IDNO \_\_\_\_\_\_\_\_\_\_\_\_\_\_\_\_\_\_  Bancă \_\_\_\_\_\_\_\_\_\_\_\_\_\_\_\_\_\_  Cont bancar \_\_\_\_\_\_\_\_\_\_\_\_\_\_\_\_\_\_  Codul băncii \_\_\_\_\_\_\_\_\_\_\_\_\_\_\_\_\_\_ |

**XV. Semnăturile părților**

|  |  |
| --- | --- |
| ***Prestatorul de servicii*** | ***Autoritatea contractantă*** |
| Semnătură autorizată  Data | Semnătură autorizată  Data |

*Anexa nr.1*

*la Contractul nr. \_\_\_\_\_\_\_*

*din „\_\_\_” \_\_\_\_\_\_\_\_\_ 2020*

**Specificații tehnice**

**1. Scopul și conținutul activității de audit**

Scopul auditului intern este acordarea consultanţei şi furnizarea asigurării obiective privind eficacitatea sistemului de control intern managerial, oferind recomandări pentru perfecţionarea acestuia şi contribuind la îmbunătăţirea activităţii entităţii publice.

În cadrul activităţii de audit intern se desfăşoară:

a) misiuni de asigurare, care implică o analiză obiectivă a probelor de către auditorul intern pentru a formula opinii şi concluzii cu privire la un sistem, la o activitate sau la un proces din cadrul entității publice auditate;

b) misiuni de consiliere, care au un caracter de consultare şi se desfăşoară la solicitarea specifică a unui beneficiar.

**2. Criterii de calificare a Prestatorului**

Prestatorul este înregistrat în modul stabilit în Registrul prestatorilor serviciilor de audit intern în sectorul public pe bază de contract, plasat pe pagina web a Ministerului Finanțelor.

Prestatorul este:

a) este persoană juridică sau persoană fizică înregistrată în Registrul de stat al persoanelor juridice și al întreprinzătorilor individual;

b) genul principal de activitate prevede posibilitatea prestării serviciilor de audit intern în sectorul public;

c) nu are restanțe privind achitarea impozitelor, taxelor, contribuțiilor și primelor la bugetul public național;

d) are capacitatea de a angaja / contracta 2 specialiști, care dețin experiență de cel puțin 3 ani în domeniul auditului intern, contabilitate, economie, finanţe publice, tehnologii informaţionale, drept sau audit extern;

e) cel puțin un auditor intern angajat / contractat deține Certificat de calificare profesională, eliberat de către Ministerul Finanţelor sau Certificat de calificare cu recunoaștere internațională în domeniul auditului intern.

**6. Cerințe tehnice**

Serviciile sunt prestate în conformitate cu prevederile Legii nr.229/2010 privind controlul financiar public intern și cadrului normativ secundar în domeniu, cu privire la toate etapele activității de audit intern, inclusiv cu prevederile Ordinului ministrului finanțelor nr.\_\_\_/2020 cu privire la aprobarea Regulamentului privind activitatea de audit intern pe bază de contract.

Serviciile se bazează pe următoarele principii:

a) independenţă;

b) integritate;

c) obiectivitate;

d) competenţă profesională;

e) confidenţialitate;

f) respectarea standardelor profesionale.

Prestatorul trebuie să dispună de proceduri de control și de asigurare a calității pentru furnizarea serviciilor.

**7. Cerințe cu privire la resursele umane**

Cel puțin un auditor intern angajat / contractat pentru a presta serviciile deține Certificat de calificare profesională, eliberat de către Ministerul Finanţelor sau Certificat de calificare cu recunoaștere internațională în domeniul auditului intern.

Un membru al echipei de audit formate va executa supervizarea misiunii de audit intern, în conformitate cu prevederile actelor normative în domeniul auditului intern.

**8. Condiții de lucru**

Echipa de audit este formată din minim doi auditori interni cu competențele necesare pentru desfășurarea activității de audit intern.

Echipa de audit este dotată cu echipament, materiale și alte resurse necesare realizării obiectivelor misiunii de audit intern.

**9. Aspecte cu privire la planificare și rapoarte**

Pentru fiecare misiune de audit intern se elaborează și prezintă spre coordonare Beneficiarului:

a) Planul misiunii;

b) Programul de lucru;

c) proiectul Raportului de audit;

d) Raportul final de audit.

Prestatorul transmite anual Ministerului Finanțelor un Raport privind activitatea de audit intern, conform prevederilor cadrului normativ.

*Anexa nr.2*

*la Contractul nr. \_\_\_\_\_\_\_*

*din „\_\_\_” \_\_\_\_\_\_\_\_\_ 2020*

**Specificație de preț**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cod CPV** | **Denumirea serviciilor** | **Unitate de măsură** | **Cantitate** | **Preț unitar, fără TVA** | **Preț unitar, cu TVA** | **Suma, fără TVA** | **Suma, cu TVA** | **Termen de prestare** | **Clasificație bugetară / cod IBAN** |
| 1 | 2 | 3 | 4 | 5 | 6 | 7 | 8 | 9 | 10 |
|  | *Servicii de audit intern* | *Servicii* |  |  |  |  |  |  |  |
| 1 | *Misiune ABC* |  | 1 |  |  |  |  |  |  |
| 2 | *Misiune DEF* |  | 1 |  |  |  |  |  |  |
|  |  |  |  |  |  |  |  |  |  |
|  | **TOTAL** |  |  |  |  |  |  |  |  |

*Anexa nr.2*

*la Contractul nr. \_\_\_\_\_\_\_*

*din „\_\_\_” \_\_\_\_\_\_\_\_\_ 2020*

**Act de predare-primire a serviciilor prestate**

„\_\_\_\_”\_\_\_\_\_\_\_\_\_\_\_\_\_20\_\_ mun. / orașul \_\_\_\_\_\_\_\_\_\_\_\_\_

Prezentul Act este perfectat în baza Contractului nr.\_\_\_ din „\_\_\_” \_\_\_\_\_\_\_\_ 2020, încheiat între \_\_\_\_\_\_\_\_\_\_\_ (Prestator) şi \_\_\_\_\_\_\_\_\_\_\_ (Beneficiar).

Prin prezentul Act, Prestatorul a predat şi Beneficiarul a primit, următoarele servicii:

|  |  |  |  |
| --- | --- | --- | --- |
| **Nr.** | **Denumirea serviciilor** | **Preț, fără TVA** | **Preț, cu TVA** |
|  | *Servicii de audit intern* |  |  |
| 1 | *Misiune ABC* |  |  |
| 2 | *Misiune DEF* |  |  |
|  | **TOTAL** |  |  |

Prezentul act este perfectat în două exemplare, cîte unul pentru fiecare parte.

**A predat serviciile: A primit serviciile:**

Prestatorul Beneficiarul